Document ID: 31991R3281

NEUVOSTON ASETUS (ETY) N:o 3281/91,
annettu 22 päivänä lokakuuta 1991,
luottotakuun asettamisesta maataloustuotteiden ja elintarvikkeiden viennin yhteisöstä Neuvostoliittoon varmistamiseksi annetun asetuksen (ETY) N:o 599/91 muuttamisesta toisen kerran
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 113 ja 235 artiklan,.
ottaa huomioon komission ehdotuksen,
ottaa huomioon Euroopan parlamentin lausunnon(1),
sekä katsoo, että
asetuksella (ETY) N:o 599/91(2), sellaisena kuin se on muutettuna asetuksella (ETY) N:o 1758/91(3), otettiin käyttöön luottotakuu yhteisöstä Neuvostoliittoon tapahtuvan maataloustuotteiden ja elintarvikkeiden viennin varmistamiseksi,
on tarpeen säätää, että yhteisön takuu myönnetään elintarvikeviennille Neuvostoliiton pyynnöstä sekä Neuvostoliiton ja yhteisön yritysten välisten että Neuvostoliiton ja Bulgarian, T Osekkoslovakian, Unkarin, Puolan, Romanian, Jugoslavian, Liettuan, Latvian ja Viron yritysten välisten sopimusten perusteella,
tämän mahdollisuuden avulla Keski- ja Itä-Euroopan maille taataan tietyssä määrin näiden maataloustuotteiden perinteisten markkinoiden säilyminen Neuvostoliitossa,
Neuvostoliittoon tarkoitettujen maataloustuotteiden ja elintarvikkeiden luettelo ja määrät on määritettävä ottaen huomioon keskusviranomaisten ja tasavaltojen viranomaisten yhteisellä sopimuksella ilmaisemat tarpeet,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 599/91 seuraavasti:
1. Korvataan nimi seuraavasti: "Neuvoston asetus (ETY) N:o 599/91, annettu 5 päivänä maaliskuuta 1991, luottotakuun asettamisesta maataloustuotteiden ja elintarvikkeiden viennin Bulgariasta, T Osekkoslovakiasta, Unkarista, Puolasta, Romaniasta, Jugoslaviasta, Liettuasta, Latviasta ja Virosta Neuvostoliittoon varmistamiseksi".
2. Lisätään 1 artiklaan sanojen "maataloustuotteiden ja elintarvikkeiden" eteen sanat "Bulgarian, T Osekkoslovakian, Unkarin, Puolan, Romanian, Jugoslavian, Liettuan, Latvian ja Viron".
3. Korvataan 4 artiklan ensimmäinen virke seuraavasti: "Takuu myönnetään vain, jos näin taatuilla luotoilla rahoitettavat kauppasopimukset koskevat yksinomaan yhteisöstä, Bulgariasta, T Osekkoslovakiasta, Unkarista, Puolasta, Romaniasta, Jugoslaviasta, Liettuasta, Latviasta ja Virosta peräisin olevien maataloustuotteiden ja elintarvikkeiden ostoa ja jos näiden tuotteiden toimittamiselle taataan vapaa kilpailu."
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 22 päivänä lokakuuta 1991.

Labels: 2
17
3
6
18